ไทยพร้อมเป็นเจ้าภาพจัดการประชุม "เจ้าหน้าที่อาวุโสสารนิเทศอาเซียน ครั้งที่ 18  (SOMRI) ครั้งที่ 18"  กรมประชาสัมพันธ์ กรุงเทพมหานคร
นายธีรภัทร ประยูรสิทธิ ปลัดสำนักนายกรัฐมนตรี ประธานการประชุมระดับเจ้าหน้าที่อาวุโสสารนิเทศอาเซียน ครั้งที่ 18 และการประชุมที่เกี่ยวข้อง ผ่านระบบการประชุมทางไกล ภายใต้แนวคิด “ASEAN: A Digital Community with Accessibility for All” หรือ “ประชาคมดิจิทัล เข้าถึงและครอบคลุมเพื่อโอกาสของคนทุกกลุ่ม” พร้อมด้วย พลโทสรรเสริญ แก้วกำเนิด อธิบดีกรมประชาสัมพันธ์ และคณะผู้บริหารกรมประชาสัมพันธ์ เข้าร่วมการประชุม .กรมประชาสัมพันธ์ในฐานะหน่วยรับผิดชอบหลัก รายงานผลการเป็นเจ้าภาพจัดการประชุมคณะทำงานด้านการออกอากาศผ่านระบบดิจิทัล (Working Group on Digital Broadcasting: ADB) ครั้งที่ 5 โดยไทยได้เสนอแนวคิดการใช้เทคโนโลยีเพื่อส่งเสริมบริการโทรทัศน์เพื่อการเข้าถึงสำหรับคนทุกกลุ่ม เพื่อต่อยอดแนวคิดเดิมของคณะทำงานดังกล่าวเรื่องการออกอากาศโทรทัศน์ดิจิทัลในอาเซียน นอกจากนี้ ที่ประชุมรับทราบ ผลการดำเนินงานของคณะกรรมการด้านวัฒนธรรมและสนเทศ แผนแม่บทอาเซียนว่าด้วยการสื่อสาร ฉบับที่ 2 ASEAN Communication Master Plan 2018-2025 (ACMPII) ความร่วมมืออาเซียน-เกาหลีใต้ เกี่ยวกับการพัฒนาความร่วมมือด้านภาพยนตร์.ปลัดสำนักนายกรัฐมนตรี ได้ผลักดันประเด็นการสื่อสารสำคัญระหว่างประเทศสมาชิกอาเซียนในที่ประชุมระดับเจ้าหน้าที่อาวุโสสารนิเทศอาเซียน ได้แก่  1. การสร้างการรับรู้แก่ประชาชน ส่งเสริมคนพิการ ผู้สูงวัย กลุ่มเปราะบาง และคนทุกกลุ่มเข่าถึงบริการโทรทัศน์อย่างทั่วถึง ได้แก่ ส่งเสริมให้มีคำบรรยายแทนเสียง (Closed Caption) เสียงบรรยายภาพ (Audio Description) และภาษามือ (Sign Language Interpretation)2. การร่วมทำงานด้านสื่อและประชาสัมพันธ์กับประเทศสมาชิกอาเซียน ประเทศคู่เจรจาอย่างมีประสิทธิภาพ 3. การแลกเปลี่ยนประสบการณ์ในการแก้ไขปัญหาโควิด-19 ซึ่งเป็นมิติสำคัญที่ทุกประเทศได้เจอ และร่วมมือกันผ่านสถานการณ์นี้ไปได้ 4. การฟื้นฟูเศรษฐกิจหลังสถานการณ์โควิด-19 ตามแผนฟื้นฟูอาเซียน รวมถึงการแลกเปลี่ยนข้อมูลของแต่ละประเทศ โดยเฉพาะช่วงโควิด-19 เช่น มาตรการ 5. การเดินทาง การช่วยเหลือแรงงาน ให้ประชาชนได้รับรู้ ซึ่งประเทศไทยได้ให้ความสำคัญกับเรื่องนี้เป็นอย่างมาก